cyanic-selkie/wikianc huggingface dataset:
Փախուստ բանտից
Հեռուստասերիալի գործողությունները կատարվում են երկու առանցքային կերպարների շուրջ՝ Մայքլ Սկոֆիլդի (Ուենթուորթ Միլեր) և Լինքոլն Բերոուզի (Դոմինիկ Փերսել), որոնք հարազատ եղբայրներ են, և որոնցից առաջինը փորձում է օգնել երկրորդին փախչելու բանտից և փախչելու չգործած ոճրի համար նախատեսված մահապատժից։
Արտաքին հղումներ
Կատեգորիա:Ամերիկյան հեռուստասերիալներ Կատեգորիա:Անգլերեն հեռուստասերիալներ
Հիվանդ աղջիկը (նկար, Մունկ)
«Հիվանդ աղջիկը» (Det syke barn), նորվեգացի նկարիչ-էքսպրեսիոնիստ Էդվարդ Մունկի նկարը, որը նկարիչը վրձնել է 1886 թվականին։ Ներկայումս նկարը պահպանվում է Օսլոյի արվեստի, ճարտարապետության և դիզայնի ազգային թանգարանում:
Ստեղծման պատմություն
Կտավի հիմքում ընկած են նկարչի հիշողությունները, երբ հիվանդացավ և մահացավ իր ավագ քույր Յուհաննա Սոֆին 1877 թվականին թոքախտից (ինը տարի ավելի վաղ նույն հիվանդությունից վախճանվել է նաև Մունկի մայրը՝ Լաուրա Մունկը)։ Դեռևս պատանի Սոֆին (նա ընդամենը տասնհինգ տարեկան էր) շիկահեր աղջնակ է՝ տանջահար ու հյուծված դեմքով, ով կիսապառկած է անկողնում, թիկնած բարձր դրված բարձին։ Նրա կողքին, հուսալքված, գլխիկոր նստած է ոչ երիտասարդ մի կին, որը հագել է մուգ գույնի շորեր։ Դա Սոֆիի ու Մունկի մորաքույրն է՝ Քարեն Բյոլստադը, ով տան ամբողջ հոգսը վերցրել էր իր վրա, երբ մահացել էր Լաուրան ։ Սենյակը կիսախավարի մեջ է, սակայն աղջկա դեմքը վառ լուսավորված է ։
Թեմայի առումով նկարը վերաբերում է հիվանդ երեխաներին։ Այդ ժամանակի շատ նկարիչների մոտ է արտացոլվել այս թեմատիկան։ Այդ թվում և Մունկի հովանավորներ Քրիստիան Քրոհգի‎(«Հիվանդ աղջիկը») և Հանս Հեյերդալի («Մեռնող մանուկը») մոտ ։ Միաժամանակ Մունկի մոտ այս նկարն ուներ հատուկ անձնական նշանակություն, քանի որ քրոջ մահը, ով «հալվեց» թոքախտից հաշված շաբաթների ընթացքում, թողեց կյանքի ամենաուժեղ տպավորություններից մեկը։ Ավելի ուշ, տարիներ անց, Մունկը նկարեց ևս մի կտավ, կրկին քրոջ հիշողություններից ներշնչվելով, բայց այս նկարը («Գարուն», 1889) առավել լուսավոր երանգներ ուներ ու լավատեսական էր ։ Կտավի համար բնորդուհի է դարձել տասնմեկամյա Բեթսի Նիլսենը (Մունկը նրա դիմանկարը նույնպես նկարել է) ։
Քննադատների կարծիքներ
«Հիվանդ աղջիկը» կտավը նկարչի առաջին հայտնի գործերից մեկն է։ Այն առաջին անգամ ցուցադրվել է 1886 թվականին կայացած Աշնանային գեղարվեստական ցուցահանդեսի ժամանակ։ Բոհեմական գրող Հանս Եգերը իր ակնարկում այդ ցուցահանդեսի առթիվ գրել է․ «Ցուցադրել այդպիսի գործ։ Չէ՞ որ այն սկանդալ է։ Նկարը ավարտուն չէ և տձև է, վերևից ներքև ինչ-որ տարօրինակ շերտեր են ձգվում․․․» ։ Թերթերից մեկի խմբագրությունը գրում է․ «Լավագույն ծառայությունը, որը կարելի է մատուցել Էդվարդ Մունկին՝ լուռ անցնել դրանց կողքից» ։ Ուրիշ հրապարակումներ («Մորգենպոստեն» 18 հոկտեմբերի, 1886 թվական, «Ֆեդրելաննետ» 30 հոկտեմբերի, 1886 թվական) առավել բարյացակամ գտնվեցին և նկարը որակեցին որպես «ինքնատիպ» և «հուզումնառատ» աշխատանք, բայցևայնպես հորդորելով նկարչին, որ առավել կատարելագործվի ։ Ինքը Մունկը կտավը համարել է շատ կարևոր.
Արտաքին հղումներ
Կատեգորիա:1886 նկարներ Կատեգորիա:Էդվարդ Մունկի նկարներ Կատեգորիա:Օսլոյի արվեստի, ճարտարապետության և դիզայնի ազգային թանգարանի նկարներ Կատեգորիա:Նորվեգիայի արվեստ Կատեգորիա:Թեյթ բրիտանական պատկերասրահի նկարներ
Անհանգիստ սրտերը
Անհանգիստ սրտերը (ճապոներեն՝ 君が望む永遠), 14 սերիայից բաղկացած անիմե սերիալ, արտադրված «Studio Fantasia» կողմից, հիմնված նույնանուն ճապոնական âge գործակալության ակնադիտական վեպի վրա թողարկված 2003 թվականին։ Տեսողական վեպը հրատարակվել է 2001 թվականին ՊԿ-ի համար և ավելի ուշ տեղափոխվել է Dreamcast և Playstation 2 Rumbling Hearts անվանումով ։ Windows Vista- յի համար ստեղծված տարբերակը, հայտնի է Kimi ga Nozomu Eien ~Latest Edition~ անունով, և թողարկվել է 2008 թվականի մարտի 28- ին ։
Անիմեի ցուցադրումը Ճապոնիայում անցկացվել է 2003 թվականի հոկտեմբերի 5- ից, մինչ 2004 թվականի հունվարի 4- ը։
Հետագայում, որպես սերիալի լրացում, թողարկվել է չորս սերիանոց OVA, ինչպես նաև մի քանի Spin-off սերիաներ։ OVA- ն Kimi ga Nozomu Eien ~Next Season~ անվանումով սկսել են հրապարակել 2007 թվականի դեկտեմբերի 27- ից։ Նրանում ցուցադրվում է սերիալի այլընտրանքային ավարտը, որում գլխավոր հերոսը մնում է Հարուկայի հետ։
2005 թվականին հիմնական սերիալը արտոնագրվել է Ռուսաստանում, XL Media ընկերությունում, և 2006 թվականի սեպտեմբերի վերջերին արդեն առկա էր DVD տարբերակով։ 2011 թվականին սերիալը ցուցադրվել է Teen TV հեռուստաալիքով ։
Սյուժե
Տակայուկի Նարումին, սովորական ավագ դպրոցի աշակերտ է։ Նա սովորում է, մտածում է քննությունների մասին, շփվում է իր դասընկերների հետ։ Նրա ընկերներն են՝ Սինդզի Տայրան և երկու աղջիկներ՝ ինքնավստահ Միցուկի Հայասեն և համեստ Հարուկա Սուդզումիան։ Այն բանից հետո, երբ Միցուկին օգնում է Հարուկային խոստովանել Տակայուկիին, ում նա սիրոմ էր, դեռ հիմնական դպրոցից, կարող էր ստացվել երկու գեղեցիկ զույգ, բայց Սինդզին աղջիկների համար մնում է ընդամենը ընկեր, և նրանք դանդաղորեն սկսում են կիսել Տակայուկիին։ Հարուկան անվերապահորեն հավահում է ընկերուհուն, իսկ Միցուկին չի անցնում սահմանները։ Բայց վերջում Տակայուկիի փորձը, գոհացնել բոլորին անուղղակիորեն, դառնում է ողբերգության պատճառ։
Հերոսներ
Տակայուկի Նարումի(鳴海 孝之) - գլխավոր հերոս, շատ բարի և անկեղծ երիտասարդ։ Նա վախենում է ինչ- որ մեկին նեղացնել, չի ցանկանում, որպեսզի ինչ- որ մեկը տառապի, բայց չի հասկանում, որ կյանքում այդպես չի լինում։ Դրանում էլ հենց կայանում է Տակայուկիի գլխավոր ողբերգությունը, վախելանով ինչ- որ մեկին ցավ պատճառելուց, կատարելով հաստատակամ որոշում, ընտրելով աղջիկներից մեկին, նա ավելի մեծ ցավ է պատճառում իրեն շրջապատողներին։ Բայց վերջում նա նույնպես պետք է կատարի իր ընտրությունը։ Դառնալով դժբախտ պատահարի ականատես, որը տեղի էր ունեցել Հարուկայի հետ, Տակայուկին ուժեղ ցնցում է ստանում, և նրա մոտ ձևավորվում է Հետտրավմատիկ սթրեսային խանգարում ։ Նրա գնահատականները կտրուկ վատանում են, կատարվածի պատճառով։ Ավելի ուշ նա սկսում է աշխատել «Երկնային տաճար» ( Sky Temple) ռեստորանում։ Հարուկայի բացակայության ընթացքում նա հանդիպում է Միցուկիի հետ։ Սեյու- Կիսյո Տանիյամա
Միցուկի Հայասե (速瀬 水月) - Առաջին տեսքից ուժեղ, բայց միայն մարմնով, բայց հոգով աղջիկ։ Հարուկիի և Տակայուկիի ընկերուհին, գաղտնի սիրահարված է Տակայուկիին։ Իր սիրով, որը թաքցնում էր, նա փրկում է Տակայուկիին, վերադարձնելով նրա կյանքը։ Դպրոցի լողի ակումբի անդամ էր, միայն թե Հարուկայի հետ կապված պատահարից հետո թողնում է լողը։ Միցուկին կանգնել էր ընտրության առաջ. Տակայուկիի սերը, կամ Հարուկայի ընկերությունը, բայց ի տարբերություն Տակայուկիի նա կատարում է իր ընտրությունը։ Սեյու- Տիյակի Տակահասի
Հարուկա Սուդզումիա (涼宮 遙) — Նուրբ, ամաչկոտ, միամիտ աղջիկ։ Իր ընկերուհի Միցուկիի շնորհիբ նա կարողացավ ծանոթանալ Տակայուկիի հետ։ Հարուկան ամբողջ սրտով սիրում է Տակայուկիին, և նրա սերը փոխադարձ է, Հարուկան և Տակայուկին շուտ են ընկերանում։ Բայց դժբախտ պատահարը նրանից խլում է իր կյանքից երեք տարի։ Հիմա նրան պետք է հաշտվի այն մտքի հետ, որ ամեն ինչ իր շուրջ փոխվել է, որ Տակայուկին այլևս առաջվանը չէ, ում նա սիրում էր։ Որ ամբողջ աշխարհը չի կանգնել տեղում, քանի դեռ նա քնած էր։ Հասկանալով դա, Հարուկան փոխվում է, հիմա նա այլևս այն անօգնական աղջիկը չէ, ով բլուրի ծառի տակ, կմկմալով, ասել է երեք նվիրական խոսքեր։ Հիմա նա հոգով ուժեղ մարդ է, ով նայում է միայն առաջ և համոզում է իրեն «Ես կարող եմ, ես կարող եմ...»: Սեյու- Մինամի Կուրիբայասի
Ականե Սուդզումիյա (涼宮 茜) — Փոքրիկ եսասեր, ում համար ավելի դժվար է եղել, քան մյուսներին։ Նա սիրում է իր քրոջը, հիանում է Միցուկիով, և սիրում է Տակայուկիին ինչպես իր եղբորը։ Բայց վթարը ամբողջությամբ ավերում է այդ իդիլիան։ Նրա քույրը կոմայի մեջ է, քրոջ լավագույն ընկերուհին դավաճանում է նրան, դավաճանում է նաև սիրելի Տակայուկին։ Իսկ երբ Հարուկան արթնանում է, խնդիրները ավելի են շատանում։ Հաղթելով իր հպարտությանըմ Ականեն կանչում է Տակայուկիին։ Ամեն օր, գնալով հիվանդանոց, նա ստիպված է կրել միջնակարգ դպրոցի համազգեստ, որպեսզի չվնասի քրոջը։ Ամբողջ ուժով, նա փորձում է թաքցնել ճշմարտությունը քրոջից, բայց ի վերջո կորցնում է հավասարակշռությունը։ Սեյու- Կաորի Միդզուհասի
Սինդզի Տայրա (平 慎二) — Միցուկիի և մյուսների դասընկերը, նրանց ընդհանուր ընկերը։ Ոժեղ տղա, դյուրագրգիռ, բայց ընկերներին երբեք չի հիասթափեցնի։ Նա կապ չունի կատարվածի հետ, և մենք նրան տեսնում ենք հազվադեպ։ Սիրում է Միցուկիին, բայց այդ փաստը հայտնի է դառնում, միայն սերիալի վերջում։ Ավելին նրա մասին չենք կարող ասել։ Սեյու- Մասակի Անդյո
Այու Դաիկուդզի (あゆ) — ռեստորանի մատուցողուհի, որտեղ աշխատում է Տակայուկին։ «Երկնային տաճար» ռեստորանների ցանցի գործադիր տնօրենի աղջիկն է։ Առույգ, դյուրագրգիռ, երբեմն կոպիտ, երբեք չի թողնի, որ իրեն վիրավորեն։ Անընդհատ վիճում է Տակայուկիի հետ։ Սեյու- Կիյոմի Ասաի
Մայու Տամանո (まゆ) — Ռեստորանի երկրորդ մատուցողուհին։ Այուի հակապատկերը, լուռ, համեստ և անճարտար։ Սեյու-
Կոդզուկի Մոտոկո (モトコ) — Հարուկային բուժող բժիշկը։ Սեյու- Մարիկո Կոբայասի
Տեսողական վեպ
Տեսողական վեպի գլխավոր հերոսն է համարվում Տակայուկին, նրա անունից է խաղացողը կատարում գործողություններ։ Տեքստի մեծ մասը, հայտնվում է էկրանի վրա, դրանք Տակայուկիի մտորումներն են զգացմունքների և մյուս հերոսների մտքերի մասին։ Պաշտոնական խաղը բաժանված է երկու մասի։ Առաջին մասը ներառում է գործողություններ, որոնք կատարվել են 1998 թվականի օգոստոսի 27- ից, իսկ երկրորդը, դեպքեր, որոնք կատարվել են երեք տարի անց։
Խաղի երկրորդ մասից խաղացողին հնարավորություն է տրվում զարգացնել հարաբերություններ աղջիկներից մեկի հետ։ Խաղի համար ստեղծվել է 14 վերջաբան։
2004 թվականի հունիս 25- ին թողարկվե է Kimi ga Nozomu Eien 〜special FanDisk, որը ներառում է առաջին գլուխը, որում խաղացողին ավելի շատ ազատության հնարավորություն է տրվում։ Մասնավորապես, այժմ խաղացողը կարող էր կանխել Հարուկայի հետ կատարված դժբախտ պատահարը։
2008 թվականի մայիսի 28- ին խաղը վերահրատարակվել է Windows Vista- ի համար։ Թարմացվել է խաղի փոքրիկ շարժիչը, կատարելագործվել է գրաֆիկան, խաղին է ավելացվել Kimi ga Nozomu Eien 〜special FanDisk բովանդակությունից, ինչպես նաև ավելացվել է երեք նոր գլուխներ ։
Անիմե
Անիմեի ցուցադրումը, մշակված «Studio Fantasia» կողմից, անցկացվել է Ճապոնիայում 2003 թվականի հոկտեմբերի 5- ից մինչև 2004 թվականի հունվարի 4-ը։
OVA
2006 թվականի օգոստոսի 25- ին âge ընկերությունը, պաշտոնական խաղի ստեղծողը, հովանավորել է նոր անիմե ադապտացիան։ Առաջին երեք սերիաները թողարկվել են 2007 թվականի դեկտեմբերի 21- ին, 2008 թվականի մարտի 25- ին և 2008 թվականի հունիսի 25 -ին համապատասխանաբար ։ Վերջին սերիայի թողարկման ամսաթիվն է՝ 2008 թվականի դեկտեմբերի 19- ը։
OVA սյուժե
Հարուկա Սուդզումիյան արթնանում է երեք տարվա կոմայից հետո։ Այդ ընթացքում շատ բան է փոխվել, բայց մի բան մնացել է անփոփոխ, նրա սերը Տակայուկիի հանդեպ։ Հարուկան դուրս է գրվում հիվանդանոցօց, և Տակայուկիի հետ միասին այցելում են տարբեր ժամանցային վայրեր, որպեսզի լրացնեն բաց թողնված ժամանակը։ Միայն թե, միակ վայրը, որտեղ նրանք չենք գնում, կայարանի մոտ գտնվող կրպակն է, որտեղ և կատարվել է դժբախտ պատահարը ։ Վերջում Տակայուկիին որոշում է կայացնում, մնալ Հարուկայի հետ։
Արտաքին հղումներ
Կատեգորիա:Windows տեսախաղեր
Լյուկ Հեմինգս
Լյուկ Ռոբերտ Հեմինգս (Luke Robert Hemmings, ), ավստրալիացի երգիչ-երգահան և երաժիշտ, առավել հայտնի է որպես ավստրալիական 5 Seconds of Summer փոփ ռոք խմբի անդամ։ Սկսած 2014 թվականից, 5 Seconds of Summer-ը վաճառել է ալբոմների ավելի քան 10 միլիոն օրինակ, համերգների 2 միլիոնից ավելի տոմսեր և խմբի երգերի սթրիմինգը կազմում է 7 միլիարդ, ինչը նրանց դարձնում է ավստրալայի պատմության մեջ ամենահաջողակ արտիստներից մեկը   ։
Վաղ կյանք
Ծնվել է 1996 թվականի հուլիսի 16-ին և մեծացել է Ավստրալիայի Նոր Հարավային Ուելս նահանգի Ֆրիմենս Ռիչ քաղաքում ։ Նրա հայրը Էնդրյու Հեմինգսն է, որը նախկինում աշխատում էր որպես տեխնիկական սպասարկման աշխատակից, իսկ մայրը՝ Լիզ Հեմինգսը, նախկին հաշվապահ է, որը դարձել է ավագ դպրոցի մաթեմատիկայի ուսուցիչ, այժմ աշխատում է լուսանկարչության ոլորտում ։ Հեմինգն ունի երկու ավագ եղբայր՝ Բենը և Ջեքը, ովքեր նախկինում աշխատում էին որպես շինարարներ, իսկ հիմա փողոցային հագուստների լեյբլ ունեն ։ Երբ նա 10 տարեկան էր, Հեմինգս եղբայրները նրան կիթառ նվագել են սովորեցնում, իսկ ավելի ուշ խորհուրդ են տալիս պրոֆեսիոնալ պարապունքների գնալ և ՅուԹյուբյան հոլովակներից գործիքին տիրապետել սովորել  ։ Ի վերջո, Հեմինգսը սկսում է փողոցային ելույթներով զբաղվել իր ամբողջ պատանեկության ընթացքում ։
7-րդ դասարանում Հեմինգսը փոխում է դպրոցը և սկսում է հաճախել Նորուեսթի Քրիստոնեական Քոլեջ, որտեղ հանդիպում է խմբի ապագա գործընկերներ Քալում Հուդի և Մայքլ Քլիֆորդի հետ, հետագայում պարզվում է, որ նրան սկզբում չեն սիրել և որ նա համարվում էր Քլիֆորդի «թշնամին» ։ Ի վերջո, Հեմինգսը ընկերանում է Հուդի հետ, երբ նրանք դպրոցական տաղանդների շոուում կատարում են Secondhand Serenade խմբի երգերի քավերները, իսկ հետագայում ընկերանում է Քլիֆորդի հետ, երբ իմանում է, որ նրանք նույն երաժշտական ճաշակն ունեն ։
Այն բանից հետո, երբ խումբը սկսեց հայտնի դառնալ, Հեմինգսը շարունակեց ուսումն ավագ դպրոցում՝ անցնելով հեռավար ուսուցման։ 2013 թվականին նա ավարտել է 12-րդ դասարանը ։
Կարիերա
Խմբից բացի, Հեմինգսը նաև մոդելի կարիերայով է զբաղվում։ Խումբը պայմանագիր ունի Wilhelmina Models-ի հետ ։ 2019 թվականի փետրվարին Հեմինգսը այցելել է Նյու Յորքի նորաձևության շաբաթը, դեբյուտ կատարելով որպես մոդել և քայլել է Ֆիլիպ Փլեյնի 2019 թվականի աշուն-ձմեռ «Ready-To-Wear» հավաքածուի ցուցադրության պոդիումում ։ 2019 թվականի հուլիսին Հեմինգսը նկարահանվել է «Numéro»-ի հոլովակում  ։ 2019 թվականի դեկտեմբերին Հեմինգսը հայտնվել է «Glass Man» ամսագրի շապիկին  ։
Անձնական կյանք
2015 թվականին Հեմինգսը սկսել է հանդիպել Արզայլեյա Ռոդրիգեսի հետ այն բանից հետո, երբ նրանք ծանոթացել են Քայլի Ջենների ծննդյան երեկույթի ժամանակ ։ Զույգը բաժանվել է 2017 թվականի մայիսին ։ 2018 թվականի օգոստոսին հաստատվել է, որ Հեմինգսը հանդիպում է երգչուհի Սիերա Դիթոնի հետ ։ Զույգը ներկա պահին ապրում է Լոս Անջելեսում ։
2020 թվականին Հեմինգսի ունեցվածքը կազմում է 25 միլիոն դոլար ։
Արտաքին հղումներ
Կատեգորիա:Ավստրալիացի երաժիշտներ Կատեգորիա:Ավստրալիացի երգիչներ Կատեգորիա:Ավստրալիացի երգահաններ Կատեգորիա:Ավստրալիացի մոդելներ Կատեգորիա:21-րդ դարի երգիչներ
Արդոստ (Երզնկայի գավառ)
Արդոստ, գյուղ Արևմտյան Հայաստանում, Էրզրումի վիլայեթում, Երզնկայի գավառում։ Գտնվում էր Երզնկա քաղաքից 17-18 կմ հարավ-արևմուտք։
Տարածքը լեռնոտ էր։ Գյուղից հարավ կան անտառներ ։
Ծանոթագրություններ
Կատեգորիա:Արևմտյան Հայաստանի գյուղեր
Շիրոկայա Գրեբլյա (այլ կիրառումներ)
Շիրոկայա Գրեբլյա, կարող է վերաբերել՝
Կիրիլլովկա (գյուղ, Դոբրովելիչկովի շրջան)
Կիրիլլովկա (Кирилівка), գյուղ Ուկրաինայի Կիրովոգրադի մարզի Դոբրովելիչկովի շրջանում։
2001 թվականի տվյալներով Կիրիլլովկա գյուղում բնակվում էր 160 մարդ։ Բնակավայրը զբաղեցնում է 0,81 կմ² տարածք։ Բնակչության խտությունը կազմում էր 197,53 մարդ/կմ²։
Արտաքին հղումներ
Կատեգորիա:Ուկրաինայի Կիրովոգրադի մարզի Դոբրովելիչկովի շրջանի բնակավայրեր Կատեգորիա:Ուկրաինայի գյուղեր
Ռյազանկա (գյուղ, Վետլուժսկի շրջան)
Ռյազանկա (Рязанка), գյուղ Ռուսաստանի Նիժնի Նովգորոդի մարզի Վետլուժսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վետլուժսկի շրջանի բնակավայրեր
Դերասանական մեթոդ
Դերասանական մեթոդ, դերասանական խաղի նախապատրաստական մի փուլ, որի ընթացքում օգտագործվում են տարբեր մեթոդներ և տեխնիկաներ՝ դերասանի կողմից ավելի անկեղծ և հուզականորեն արտահատիչ ներկայացում ստանալու համար։ Մի շարք տեխնիկաներ հիմնված են «Ստանիսլավսկու համակարգի» վրա, որը մշակվել է ռուս դերասան և ռեժիսոր Կոնստանտին Ստանիսլավսկու կողմից ։
Սեդ Յոլ (Վերին Դվոյնիկի վտակ)
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Դերասանական մեթոդ
Դերասանական մեթոդի զարգացմանը նպաստած անձանց թվում կային երեք ուսուցիչեր, որոնք պնդում էին, որ Ստանիսլավսկու մոտեցման օրինական ժառանգներն են և նրանցից յուրաքանչյուրն ընդգծում էր մոտեցման տարբեր կողմերը՝ Լի Ստրասբերգը (հոգեբանական ասպեկտ), Ստելլա Ադլերը (սոցիոլոգիական ասպեկտ) և Սանֆորդ Մեիզներ (վարքի ասպեկտ)։ Մոտեցումն առաջին անգամ մշակվեց, երբ նրանք միասին աշխատեցին Նյու Յորքի Խմբային թատրոնում։
Սեդ Յոլ (Վերին Դվոյնիկի վտակ)
Ջրագրության տվյալներ
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Դերասանական մեթոդ
Մեթոդը կիրառող դերասանները
Դերասանական մեթոդի երկու վառ օրինակներ են համարվում Դանիել Դեյ Լուիզը և Ջոնի Դեփը ։ Դանիել Դեյ Լուիզը սովորաբար ընտրում է այնպիսի դերեր, որոնք բավական դժվար են խաղալ և փորձում է ամբողջովին հասկանալ իր կերպարի մտքերն ու զգացմունքները։ Իր դերակատարմանը նախապատրաստվելիս դերասանը փնտրում է ճանապարհներ, որոնց միջոցով կարող է բառացիորեն ապրել իր կերպարը։ Նա հաղթել է ավելի մեծ թվով Օսկար՝ «լավագույն դերասան» անվանակարգում, քան այլ դերասաններ։ Նրա մեթոդ խաղը հատկապես նկատվեց "My Left Foot" ֆիլմում, որտեղ մարմնավորում էր Քրիսթի Բրաունի կերպարը։ Ֆիլմում նա հաշմանդամ էր և և խոսում էր այնպես, ինչպես ուղեղային կաթված ստացած անձնավորությունը, նաև նկարում էր ոտքի մատներով։ Նրա ամենաբարդ դերակատրումներից է եղել նաև ԱՄՆ-ի 16-րդ նախագահ Աբրահամ Լինքոլնին մարմնավորելը։ Նա մի աբողջ նկարահաման ընթացք խոսել է Լինքոլնի տոնայնությամբ։
Ջոնի Դեփը նույնպես բազմիցս աչքի է ընկել իր դերասանական մեթոդների կիրառմամբ։ Նրա հայտնի մեթոդներից մեկն այն է, որ նա թղթին նկարում է այն կերպարը, որին պետք է մարմնավորի և նայելով նկարին փորձում է ճանաչել նրան։ Իր ամենահայտնի դերերից մեկը եղել է "Edward Scissorhands" ֆիլմում, որտեղ մարմնավորել է Եդվարդին, որն ուներ մկրատե ձեռքեր։ Ֆիլմի վերջին նկարահանումներին դերասանն ասել է, որ բավական տխուր է հրաժեշտ տալու իր այդքան սիրելի կերպարին, չնայած, որ նրանք ինչ-որ կերպ մնում են իրենց հետ։ Ըստ Ջոնի Դեփի՝ ցանկացած դերում դերասանն ունի իր անձից մի մաս, այլ կերպ չի կարող լինել, հակառակ դեպքում դերասանը ոչ թե խաղում է, այլ ստում։
Սեդ Յոլ (Վերին Դվոյնիկի վտակ)
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Դերասանական մեթոդ
Հոգեբանական հետևանքները
Երբ կերպարի զգացմունքները չեն բաժանվում կատեգորիաների, դրանք կարող են վատ անդրադառնալ դերասանի հոգեբանության վրա։ Դա տեղի է ունենում այն ժամանակ, երբ դերասանն ընկնում է իր նախկին կերպարից մնացած հուզական զգացողությունների մեջ՝ լինի դա դրական, թե բացասական ։ Հոգեբանական էֆեկտները, ինչպես էմոցիոնալ հոգնածությունն առաջանում են այն ժամանակ, երբ նախկին կերպարից թաքնված զգացմունքները վերադառնում են միանալով ներկա կերպարին ։
Հոգնածությունը կամ հուզական հոգնածությունը հիմնականում առաջանում են, երբ դերասաններն «անհամաձայնություն են ստեղծում իրենց գործողությունների և իրական զգացմունքների միջև» ։ Գործողության ձևը, որը կոչվում է «մակերեսային գործողություն», ներառում է միայն անձի գործողությունները փոխելը՝ առանց խորքային մտքի գործընթացների փոփոխության։ Երբ «դերասանական խաղը» ճիշտ է գործածվում, այն ամբողջովին փոխում է գործողությունների միտքը և խուսափում ավելորդ հոգնածությունից, հոգեբանական խնդիրներից և այլն։ Դերասանական խաղի ժամանակ, դեռևս «չբացահայտված» զգացմունքները կարող են հանգեցնել քնի անբավարարվածության և հետագա կողմնակի խնդիրների ցիկլային բնույթի, իսկ քնի անբավարարվածությունը կարող է առաջացնել այնպիսի հետևանքների, ինչպիսիք են փսիխոզի սուր դրվագները։
Օսկարի և մեթոդի կապը
«Օսկար» մրցանակաբաշխության «լավագույն դերասան» և «լավագույն դերասանուհի» անվանակարգերի հաղթողների մեծ մասը հիմնականում հենց այս մեթոդը կիրառողներն են։ Եթե խոսենք թվերով, ապա վերջին տարիներին 139 անվանակարգերից նոմինացված են եղել 59 դերասաններ, որոնք օգտագործել են մեթոդի գործիքները։ Լեոնարդո Դի Կապրիոն, որը մինչև 2015 թվաքանակը նոմինացված է եղել 5 լավագույն դերասան անվանակարգերում և չի հաղթել՝ Օսկարի 2016 թվականի մրցանակաբաշխությանը դառնում է լավագույն դերասան անվանակարգի հաղթող՝ իր "The Revenant" ֆիլմում մարմնավորած կերպարի համար, որի ստեղծման գործում դերասանը մեծ ջանքեր է թափել։ Անշուշտ դերասանական մեթոդի կիրառումն իր դրական ազդեցությունն է թողնում արտիստի կարիերայի հետագա զարգացմանը, ֆիլմի վարկանիշի բարձացմանը, ինչպես նաև դիտողի՝ կերպարին բազմակողմանի ընկալելու հնարավորությանը ։
Ծանոթագրություններ
Կատեգորիա:Դերասանական արվեստ
Մուսավաթ
«Մուսավաթ» (Müsavat – հավասարություն), ադրբեջանական ազգային կուսակցություն։ Ստեղծվել է Բաքվում, 1911 թվականին՝ «Մուսուլմանական դեմոկրատական մուսավաթ կուսակցություն» անվամբ։ Հիմնադիր-ղեկավարներն էին Մ․ Ռասուլզադեն, Գ․ Շարիֆզադեն և ուրիշներ։ «Մուսավաթ»-ի ծրագրի հիմքում ընկած էր պանթյուրքիզմը և պանիսլամիզմը։ Ծրագիրը նախատեսում էր ստեղծել թուրք-մուսուլմանական միասնական պետություն Թուրքիայի գլխավորությամբ, ընդգրկելով նաև Ադրբեջանը։ 1917 թվականի Փետրվարյան հեղափոխությունից հետո «Մուսավաթ»-ը միավորվեց «Ֆեդերալիստների թուրքական կուսակցության» հետ, հոկտեմբերին՝ I համագումարում աննշան փոփոխություններով ընդունեց նրա ծրագիրը և կոչվեց «Ֆեդերալիստ-մուսավաթականների թուրքական դեմոկրատական կուսակցություն»։ Գլխավոր օրգանը «Իսթիքլալ» («Անկախություն») թերթն էր։ Հոկտեմբերյան հեղափոխությունից հետո «Մուսավաթ»-ը վարեց հակախորհրդային քաղաքականություն, դարձավ Անդրկովկասում հակաբոլշևիկյան գլխավոր ուժերից մեկը։ Ադրբեջանական զանգվածի վրա իրենց ազդեցությունն ուժեղացնելու նպատակով «Մուսավաթ»-ի ներկայացուցիչները մտան Բանվորների դեպուտատների խորհրդի կազմի մեջ։ 1917 թվականի հոկտեմբերի 31 (նոյեմբերի 13)-ին Բաքվում խորհրդային իշխանության հաստատումից հետո մուսավաթականները 1918 թվականի մարտի 18-ին խռովություն բարձրացրին, սակայն ջախջախվեցին։ «Մուսավաթ»-ի ներկայացուցիչները մտան Անդրկովկասյան հատուկ կոմիտեի, ապա Անդրկովկասյան կոմիսարիատի, այնուհետև Անդրկովկասյան սեյմի կազմի մեջ։ Երկրամասի հակաբոլշևիկյան այլ կուսակցությունների հետ համատեղ «Մուսավաթ»-ը իրականացրեց Անդրկովկասի անջատումը Խորհրդային Ռուսաստանից։ 1918 թվականի մայիսի սկզբին մուսավաթականները Թիֆլիսում կազմեցին իրենց կառավարությունը և մայիսի 27-ին Ադրբեջանը հռչակեցին անկախ։ Հունիսին, հաստատվելով Գյանջայում, մուսավաթական կառավարությունը անգլիական ինտերվենտների աջակցությամբ շարունակեց պայքարը խորհրդային իշխանության դեմ։ 1918 թվականի սեպտեմբերի 15-ին Բաքվում խորհրդային իշխանության տապալումից և թուրքական ինտերվենտների կողմից անգլիացիներին դուրս քշելուց հետո, իշխանությունը ձևականորեն անցավ մուսավաթականներին, սակայն փաստորեն հաստատվեց թուրքական ռազմական դիկտատուրա։ Անտանտի առջև Թուրքիայի կապիտուլյացիայից հետո, նոյեմբերի 17-ին անգլիական ինտերվենտները նորից մտան Բաքու։ Մուսավաթականները, հենվելով նրանց վրա, լիկվիդացրին 1918 թվականի Բաքվի կոմունայի սոցիալիստական միջոցառումները։ Դառնալով Ադրբեջանում կառավարող կուսակցություն՝ «Մուսավաթ»-ը ուժեղացրեց պայքարը բոլշևիկյան շարժման դեմ։ Ադրբեջանի մուսավաթական կառավարությունն իր զինված ուժերի 3/4-ը կենտրոնացրեց Հայաստանի հետ սահմանակից շրջաններում։ Ադրբեջանում ծայր առան Հայ բնակչության ջարդեր և կոտորածներ։ Ղարաբաղում, 1920 թվականի գարնանը ավերակների վերածվեց Շուշին, բազմաթիվ հայկական գյուղեր հողին հավասարվեցին, բնակչությունը ոչնչացվեց։ 1919 թվականին անգլիացիները հարկադրված հեռացան Ադրբեջանից, և 1920 թվականի ապրիլին ապստամբները տապալեցին մուսավաթական վարչակարգը։ Ադրբեջանում խորհրդային վարչակարգի հաստատումից հետո «Մուսավաթ»-ը դադարեց գոյություն ունենալուց, իսկ շատ մուսավաթականներ, անցնելով արտասահման, հատկապես Թուրքիա, շարունակեցին հակախորհրդային գործունեությունը։
Կատեգորիա:Ադրբեջանի լիբերալ կուսակցություններ Կատեգորիա:Ադրբեջանի կուսակցություններ Կատեգորիա:Ադրբեջանի պատմություն
Կալլուկսե
2011 թվականի տվյալներով գյուղում բնակվում էր 1 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Կադռինա շրջանի բնակավայրեր Կատեգորիա:Էստոնիայի գյուղեր
Ալադար Կոմյաթ
Կոմյաթ Ալադար (Komját Aladar, ), հունգար բանաստեղծ, լրագրող, խմբագիր և փաստաբան։
Հունգարիայի կոմկուսի անդամ 1918 թվականից։ Մասնակցել է Հունգարական Խորհրդային Հանրապետության ստեղծմանը (1919), նրա պարտությունից հետո՝ տարագրվել։ Հրատարակել է «Կանչ» (1917), «Նոր ինտերնացիոնալ» (1919), «Ուզում ենք ամեն ինչ» (1931), «Հողը շարժվեց» (1937) բանաստեղծությունների ժողովածուները։
Ծանոթագրություններ
Կատեգորիա:Հունգարացի գրողներ Կատեգորիա:Հունգարացի լրագրողներ Կատեգորիա:Հունգարացի բանաստեղծներ Կատեգորիա:Բանաստեղծներ այբբենական կարգով
Ուիլյամ Մեյսի
Ուիլյամ Հոլ Մեյսի Կրտսեր (William Hall Macy, Jr., ), ամերիկացի դերասան և սցենարիստ։
Կոեն եղբայրների «Ֆարգո» ֆիլմում նկարահանվելու համար առաջադրվել է «Օսկարի»՝ երկրորդ պլանի լավագույն դերասանի անվանակարգում (1996)։
Կենսագրություն
«Ռադիոյի օրեր» (1987) և «Հաճախորդ» (1993) ֆիլմերում ունեցած էպիզոդիկ դերակատարումներից հետո, Մեյսին ընտրվեց Կոեն եղբայրների ֆիլմում նկարահանվելու համար։ Սույն ֆիլմի հաջողություններից ելնելով, 1997 թվականին նրան կանչեցին նկարահանվելու մի քանի հայտնի ֆիլմերում, այդ թվում՝ «Խաբեբայություն», «Նախագահի ինքնաթիռը», «Փսիխոզ» և «Բուգի ոճով գիշերներ» ֆիլմերում։
Անձնական կյանք
1997 թվականի սեպտեմբերի 6-ին Մեյսին ամուսնացել է դերասանուհի Ֆելիսիտի Հաֆմանի հետ, որի հետ նա հանդիպում էր իրենց ամուսնությունից 15 տարի առաջ ։ Նրանք ունեն երկու աղջիկ՝ Սոֆիյա Գրեյս Մեյսի (ծնվ․ 01.08.2000) և Ջորջիյա Գրեյս Մեյսի (ծնվ․ 14.03.2002) ։
Ծանոթագրություններ
Կատեգորիա:Ամերիկացի դերասաններ Կատեգորիա:Ամերիկացի պրոդյուսերներ Կատեգորիա:Ամերիկացի սցենարիստներ Կատեգորիա:20-րդ դարի դերասաններ Կատեգորիա:Ամերիկացի ռեժիսորներ Կատեգորիա:«Էմմի» մրցանակի դափնեկիրներ Կատեգորիա:Ամերիկացի հեռուստատեսային դերասաններ Կատեգորիա:Թատրոնի դերասաններ Կատեգորիա:Ամերիկացի կինոպրոդյուսերներ Կատեգորիա:Ամերիկացի թատերական ռեժիսորներ Կատեգորիա:Ամերիկացի տղամարդ կինոդերասաններ Կատեգորիա:Ամերիկացի գրողներ Կատեգորիա:Ամերիկացի կինոռեժիսորներ Կատեգորիա:Ամերիկացի տղամարդ թատերական դերասաններ
Շիրոկոե (այլ կիրառումներ)
Շիրոկոե, կարող է վերաբերել՝
Բոսկո Մարենգո
Բոսկո Մարենգո  (Bosco Marengo), կոմունա Իտալիայի Պիեմոնտ մարզի Ալեսանդրիա գավառում ։
Բնակչությունը կազմում է 2521 մարդ (2008)։ Բնակչության խտությունը՝ 56 մարդ/կմ²։ Տարածքը կազմում է 45 կմ²։ Փոստային ինդեքս՝ 15062։ Հեռախոսային կոդ՝ 0131։
Ռեֆորմացիա
Ռեֆորմացիա (reformatio - ուղղում, վերականգնում), մասսայական կրոնական և հասարակա-քաղաքական շարժում Արևմտյան և Կենտրոնական Եվրոպայում XVI-րդ և XVII դարի սկզբին, որը նպատակավորված էր ռեֆորմացնել քրիստոնեությունը համապատասխան Աստվածաշնչի։
Մարտին Լյութերի հետևորդները
Հավատացյալների համար կարևոր նշանակություն ուներ այն խնդիրը, թե ինչպես է մարդը փրկվելու գործած մեղքերից։ Հոգևորականները քարոզում էին, թե առանց եկեղեցու օգնության հնարավոր չէ փրկվել։ Դրա համար անհրաժեշտ է ամեն օր անհապաղ այցելել եկեղեցի, օգնել չքավորներին և բարեգործություններով զբաղվել։ Պետք էր նաև եկեղեցու կարիքների համար հատկացնել դրամ։ Կրոնական կառույցը հոգևոր առաջնորդի անունից փրկության թղթեր էր վաճառում, որը կոչվում էր ինդուլգենցիա։ Փրկության թուղթ գնողները ազատվում էին մեղքերից։ 1517 թվականի հոկտեմբերի 31-ին Գերմանիայի Վիտենբերգ քաղաքի Մայր տաճարի դռանը և մոտակայքում մի հոդված փակցվեց։ Հոդվածի հեղինակը նույն համալսարանի փիլիսոփայության պրոֆեսոր Մարտին Լյութերն էր։ Լյութերը իր այս գաղափարով շատերին իր կողմնակից դարձրեց և երբ Գերմանիայի կայսր Կարլոս Ե-ն հրաման արձակեց Լյութերի գաղափարախոսությունը արգելափակելու նպատակով Լյութերի կողմնակիցները բողոքով ներկայացան կայսերը։ Դրա արդյունքում Եվրոպայում առաջացավ բողոքական եկեղեցին։ Հաստատվեց "Ում իշխանությունը, նրա հավատը" սկզբունքը, որով առաջնորդվում էին Գերմանաիայի 1/8 մասը։ Այսինքն՝ տվյալ տարածքի կյուրֆուսն էր որոշում իր արեալի կրոնական դավանանքի ուղղությունը։
Լյութերի դրույթները
Լյութերի դրույթները ուղղված էին փրկության թղթեր վաճառող եկեղեցու դեմ։ Նա կարծում էր, որ մարդը կարող է փրկության հասնել միայն հավատով, այլ ոչ թե անհեթեթ թղթեր գնելով։ Ըստ Լյութերի՝ հավատի միակ աղբյուրը Աստվածաշունչն է։ Այս ամենի նպատակով Լյութերը առաջադրեց հետևյալ դրույթները.
Գերմանիա
Եվրոպայում առաջինը Ռեֆորմացիան "ընդունեց" Գերմանիան։ Մարտին Լյութերը հենց գերմանացի էր և Գերմանիան համարվում էր Ռեֆորմացիայի հայրենիքը։ Գերմանացի Կարլոս Ե-ն սկզբում չէր ընդունում Ռեֆորմացիան, սակայն հետագայում ընդունեց Մարտին Լյութերի դրույթները։
Նիդերլանդներ (Հոլանդական Թագավորություն)
XVI դարում Նիդերլանդները գտնվում էր Իսպանիայի տիրապետության տակ։ Ռեֆորմացիայի գաղափարները լայն տարածում գտան երկրում։ Վախենալով, որ Ռեֆորմացիան կարող է Նիդերլանդներում վերածվել հակաիսպանական պայքարի, Իսպանիայի թագավոր Ֆիլիպ II -ը Նիդերլանդներում ստեղծեց ինկվիզիցիայի դատարան։ Սակայն սա չբարելավեց իրավիճակը։ Ռեֆորմացիայի շարժումը վերաճեց ազգային-ազատագրական պատերազմի (1566-1608)։
Անգլիա և Իսպանիա
Ռեֆորմացիան հակասություններ ստեղծեց Իսպանիայի և Անգլիայի միջև։ Անգլիային դուր չէր գալիս, որ Իսպանիան փորձեր էր անում վերականգնել կաթոլիկությունը Անգլիայում և վերացնել ռեֆորմիզմը։ Անգլիայի թագուհի Մարի Թյուդորը փորձում էր չեզոքացնել կաթոլիկությունը Մեծ Բրիտանիայում, որն էլ հանգեցրեց նրան, որ «Անպարտելի արմադան» այցելեց Անգլիա։
Ֆրանսիա
Ֆրանսիան գտնվում էր Գերմանիայի հարևանությամբ՝ Ռեֆորմացիայի հայրենիքի մոտ։ Նա ժառանգել է գերմանական ռեֆորմացիայի հատկանիշները և ամբողջովին ընդունել Ռեֆորմացիան։ Ֆրանսիայի արքա Լյուդովիգոս IV-ը մեկնեց Գերմանիա։ Լյուդովիգոսը դեմ էր Ռեֆորմացիային, այդ պատճառով փորձեց հանդիպման միջոցով ֆրանս-գերմանական հարաբերությունները բարելավել, սակայն դա չստացվեց։ Արքան գահընկեց արվեց, իսկ ֆրանսիական Ռեֆորմացիան վերստին գլուխ կանգնեց։
Իտալիա
Հետռեֆորմային տարիներին Իտալիան Վերածննդի դարաշրջանում էր։ Հռոմի պապի նստավայրը Իտալիան էր, և ամեն ինչ՝ ինչ որ տեղի էր ունենում Եվրոպայում, Հռոմի պապի դեմ էր։ Իտալիկները մերժում էին ռեֆորմացիան, և դեմ գնում ազգային պետությունների կազմավորմանը։ Չնայած սրան Գերմանիան և Ֆրանսիան քարոզում էին ռեֆորմացիա Իտալիայում։ Ի վերջո 1593 թ. Իտալիայից վտարվեցին Ռեֆորմացիայի վերջին քարոզիչները։
Ռեֆորմացիան բարենորոգումների փուլում
Բարեփոխումների արդյունքում լյութերականությունը բարելավեց իր դիրքերը։ Կաթոլիկ եկեղեցուն զուգահեռ առաջանում էր բողոքական եկեղեցին։ Աստիճանաբար Ռեֆորմացիան ընդլայնեց իր սահմանները Եվրոպայում։
Լյութերական Անգլիա
Անգլիայում Հենրիխ VIII-ը հրապարակեց Անգլիայի թագավորի մասին գերագահության և Անգլիայում Հռոմի պապի իշխանության թուլացման մասին։ Սահմանվեց, որ անգլիական եկեղեցու առաջնորդը ոչ թե Հռոմի պապն է, այլ Անգլիայի արքան։ Փակվեցին կաթոլիկ վանքերը։ Եկեղեցու հողերը հանձնվեցին աղքատ գյուղացիներին։ Ժամասացությունը դադարեց լինել լատիներենով։ Հոգևորականներին նշանակում էր Անգլիայի խորհրդարանը (պառլամենտ)։ Արդյունքում կաթոլիկությունը Անգլիայում վերացավ։
Կալվինը Շվեյցարիայում
Ֆրանսիայից Շվեյցարիա ժամանած Ժան Կալվինը քարոզում էր, որ Աստված մարդկանց համար նախատեսել է կա՛մ փորձություն, կա՛մ փրկություն։ Երկրային գործերում հաջողակ մարդը ընտրյալ էր։ Ձախողակ մարդիկ իրենց վարքով պիտի դառնային ընտրյալ։ Կալվինի քարոզչությունը այնքան տպավորիչ էր շվեյցարացիների համար, որ շվեյցարացիները որոշեցին մի կողմ դնել բարձր զարգացում ունեցող կարգերին։ Ժնևի, Ցյուրիխի և Բեռնի բնակիչները դադարեցին զվարճանալ, երգել, երաժշտություն լսել, լավ հագնվել և թղթաղաղ խաղալ։ Շվեյցարացիները նրան անվանում են Ժնևի պապ։
Արտաքին հղումներ
* Կատեգորիա:Բողոքականություն Կատեգորիա:Հակակաթոլիկություն
Լյուդվիգ Հոլբերգ
Լյուդվիգ Հոլբերգ (Ludvig Holberg, ), ականավոր նորվեգա-դանիական գրող, ակնարկագիր, փիլիսոփա, պատմաբան և դրամատուրգ։ Դանիա-նորվեգիական կրկնակի արքայության ժամանակ իր կյանքի մեծամասնությունն անցկացրել է Դանիայում։ Նա տպավորված է եղել Հումանիզմով, Լուսավորությամբ և Բարոկկոյով։ Հոլբերգը համարվում է ժամանակակից դանիական և նորվեգիական գրականությունների հիմնադիրը ։ 1722–1723 թթ. նա գրել է իր լավագույն կատակերգությունները, որոնք բեմադրվել են Կոպենհագենի Գրենեգեյդ թատրոնում։
Լովլինսկայա
Լովլինսկայա (Ловлинская), ստանիցա Ռուսաստանի Դաշնության Կրասնոդարի երկրամասի Տբիլիսկայայի շրջանի կազմում։
Արտաքին հղումներ
Կատեգորիա:Կրասնոդարի երկրամասի գյուղական բնակավայրեր Կատեգորիա:Կրասնոդարի երկրամասի Տբիլիսկայայի շրջանի բնակավայրեր
ԱՄՆ-ի պատմական վայրերի ազգային գրանցամատյան
ԱՄՆ-ի ազգային պատմական վայրերի գրանցիչ (National Register of Historic Places), հուշարձանների պաշտոնական ցանկ, որը վարում է ԱՄՆ-ի կառավարությունը։ Ցանկի մեջ են ընդգրկվում առանձին շենքեր, պատմական թաղամասներ և այլ տեսակի օբյեկտներ (օրինակ` նավ-թանգարաններ)։
Ազգային գրանցիչի մեջ ավտոմատիկորեն ընդգրկվում են բոլոր օբյեկտները, որոնք ունեն Ազգային պատմական հուշարձանի կարգավիճակ (National Historic Landmark)։ Սակայն գրանցիչի օբյեկտների մեծամասնությունը չունի այդ կարգավիճակը. ցանկի մոտավորապես 80.000 օբյեկտներից միայն 2430 ունեն դա։
Գրանցիչը բացվել է 1966 թվականին։
Սեդ Յոլ (Իժմայի վտակ)
Սեդ Յոլ (Сед-Ёль), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Իժմա գետի աջ ափին՝ 480 կմ հեռավորության վրա։ Գետի երկարությունը կազմում է 16 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Կոմի Հանրապետության գետեր Կատեգորիա:Դվինսկո Պեչարսկի ավազանային շրջանի գետեր
Լեդյանայա Ռասոխա
Լեդյանայա Ռասսոխա (Ледяная Рассоха), գետ Ռուսաստանում, հոսում է Կոմի Հանրապետությունով։ Գետաբերանը գտնվում է Ուսա գետի ձախ ափից 70 կմ հեռավորության վրա։ Գետի երկարությունը կազմում է 16 կմ։
Ջրագրության տվյալներ
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչարա գետն է սկսած ակունքից մինչև Ուստ-Ցիլմա գյուղ, գետի ենթաավազանը Ուսա, գետի գետային ավազանը Պեչարա ։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների ՝
Ծանոթագրություններ
Կատեգորիա:Ռուսաստանի գետեր Կատեգորիա:Դվինսկո Պեչարսկի ավազանային շրջանի գետեր
Բարիատրիկ վիրաբուժություն
Բարիատրիկ վիրաբուժություն (կամ քաշի կորստի վիրահատություն) ներառում է իր մեջ մի քանի վիրահատություններ (օրինակ՝ ստամոքսի շունտավորում, լեղա-ենթաստամոքսային շրջանցում), որոնք կատարվում են այն մարդկանց մոտ, ովքեր ունեն ճարպակալում։ Աղիքային հորմոնները պատասխանատու են սովի և հագեցվածության համար ։ Բարիատրիկ վիրահատությունը հորմոնային վիրահատություն է, որի հետևանքով զարգանում է աղիքային հորմոնների փոփոխություն ։
Երկարատև ուսումնասիրությունները ցույց են տվել, որ վիրահատությունները հանգեցնում են քաշի զգալի կորստի և շաքարային դիաբետի, սիրտանոթային հիվանդությունների ռիսկի գործոնների բարելավման և մահացության նվազման 40% -ից մինչև 23% ։ ԱՄՆ-ի Առողջապահության ազգային ինստիտուտը խորհուրդ է տալիս բարիատրիկ վիրահատություն կատարել մարմնի զանգվածի ինդեքսի (ՄԶԻ) առնվազն 40 արժեք ունեցող մարդկանց, և նրանց մոտ, ովքեր ունեն լուրջ հիվանդություններ, օրինակ՝ առնվազն 35 ՄԶԻ-ով շաքարային դիաբետ ։ Հետագա հետազոտությունները ցույց են տալիս, որ բարիատրիկ վիրաբուժությունը տեղին է 35-ից մինչև 40 ՄԶԻ ունեցող անձանց մոտ, և 30-ից մինչև 35 ՄԶԻ ունեցող հիվանդներին առանց կողմնակի հիվանդությունների։ Վերջին ուղեցույցները ենթադրում են, որ ավելի քան 30 ՄԶԻ և կողմնակի հիվանդություն ունեցող ցանկացած հիվանդ բարիատրիկ վիրաբուժության թեկնածու է ։
2013 թ-ին Առողջապահության ազգային ինստիտուտ կողմից անցկացվող սիմպոզիումի ժամանակ ամփոփվեց առկա ապացույցները և հայտնաբերվեց մահացության և 2-րդ տիպի շաքարային դիաբետի (ՇԴ) մակարդակի նվազում 29%-ով, 36%-ով ավելի քիչ սրտանոթային հիվանդություններ և ՇԴ-ի հետ կապված բարդությունների ավելի ցածր մակարդակ ։ Նման արդյունքներ են դուրս բերվել նաև Յուտայի ուսումնասիրության արդյունքում՝ օգտագործելով ստամոքսային շունտավորման ավելի ժամանակակից տեխնիկա, չնայած որ Յուտայի ուսումնասիրությունների ժամանակահատվածը տևում էր ընդամենը յոթ տարի։ Դրա համար բարիատրիկ վիրաբուժության վերահսկվող փորձարկումները սահմանափակվեցին կարճ ժամանակի պատճառով։
Բժշկական կիրառություն
Ըստ ամերիկյան բժշկական քոլեջի բժիշկների ուղեցույցի որոշվել է
Քաշի կորուստ
Լոս Անջելեսի Կալիֆոռնյան համալսարանի մետանալիզի արդյունքները հայտնում են, որ 36 ամսվա ընթացքում քաշի կորուստը հետևյալն է.
2017 թ-ի մետանալիզը ցույց տվեց, որ բարիատրիկ վիրաբուժությունը ավելի շատ արդյունավետ է դեռահասների շրջանում, որը գնահատվում է միջամտությունից 36 ամիս անց։ Նույն վերլուծությունը նշեց, որ անհրաժեշտ է լրացուցիչ տվյալներ որոշելու համար, թե արդյոք այն արդյունավետ կլինի դեռահասների երկարաժամկետ քաշի կորստի համար ։ Ըստ Կանադայի Առողջապահության թմրամիջոցների և տեխնոլոգիաների գործակալությանը դեռահասների և երիտասարդ մեծահասակների համար բարիատրիկ վիրաբուժության համեմատական ապացույցները սահմանափակված էին մի քանի ուսումնասիրություններով, որոնք փոքր էին ծավալով և նմուշների չափերով ։
Մեկ այլ մետանալիզ 2017 թ-ին ցույց է տվել, որ այն արդյունավետ է Չինաստանում ճարպակալած մեծահասակների շրջանում քաշի նվազեցման համար ։
Մահացության և հիվանդացության նվազում
Կարճաժամկետ կտրվածքով բարիատրիկ վիրահատություններից քաշի կորուստը կապված է ճարպակալման որոշ բարդությունների նվազեցման հետ, ինչպիսիք են շաքարային դիաբետը, նյութափոխանակության խանգարումը և քնի ապնոեն, բայց հիպերտոնիայի համար օգուտն անորոշ է։ Համատեղելիությունը վերահսկելու հարցում անհայտ է տրված բարիատրիկ վիրահատությունը ավելի արդյունավետ կլինի մյուսի համեմատ թե ոչ։ Երկարաժամկետ էֆեկտներ ստանալու համար ապացույցներ չկան, համեմատած սովորական բուժման հետ ։
Բարիատրիկ վիրաբուժությունը տարեց հիվանդների մոտ նույնպես քննարկման թեմա է եղել, քանի որ հարաբերական օգուտներն ու ռիսկերը հայտնի չեն ։
Հաշվի առնելով ՇԴ հիվանդների բարելավումը բարիատրիկ վիրահատությունից հետո, կա մեծ հետաքրքրություն 2-րդ տիպի ՇԴ տառապող անձանց նկատմամբ, ովքեր ունեն ավելի ցածր ՄԶԻ, քան ընդհանուր առմամբ պահանջվում են բարիատրիկ վիրաբուժության համար, բայց դեռ ապացույցները բացակայում են և վիրահատությունների օպտիմալ ժամկետները անորոշ են ։
Լապարոսկոպիկ բարիատրիկ վիրահատությունից հետո հիվանդանոցում մնում են ընդամենը մեկ կամ երկու օր։ Լապարոսկոպիկ վիրահատությունները ունեն ավելի քիչ հավանակություն կարճաժամկետ բարդություններ առաջացնելու, քան սովորական (բաց) եղանակով ստամոքսի շունտավորումը ։
Պտղաբերություն և հղիություն
Ամերիկյան մետաբոլիկ և բարիատրիկ վիրաբուժության ընկերության դիրքորոշումը 2017 թվականի դրությամբ այն էր, որ հստակ չի հասկացվել քաշի կորստի բուժումները կամ բարիատրիկ վիրաբուժությունը արդյո՞ք ազդեցություն ունի անպտղության վրա, ինչպես տղամարդկանց, այնպես էլ կանանց համար ։ Բարիատրիկ վիրաբուժությունը նվազեցնում է հղիության ՇԴ-ի և հիպերտոնիկ խանգարումների ռիսկը, բայց մեծացնում են վաղաժամ ծննդաբերության ռիսկը ։
Հոգեբուժական և հոգեբանական
Որոշ ուսումնասիրություններ ցույց են տվել, որ հոգեբանական առողջությունը կարող է բարելավվել բարիատրիկ վիրահատությունից հետո ։
Կողմնակի էֆեկտներ
Ճարպակալած մեծահասակների մոտ բարիատրիկ վիրահատության կիրառումը շատ ռիսկային է, քանի որ կարող են զարգանալ բարդություններ ։
Քաշի կորստի վիրահատությունից հետո հիմնական բարդությունների հավանականությունը 4% է ։ Գաստրէկտոմիան ունեցել է ամենաշատ բարդությունները հիմնական քաշի կորստի վիրահատություններից։ Բարդությունների պատճառով կատարված կրկնակի վիրահատությունների տոկոսը կազմում է 15.3 տոկոս վիրակապի, ստամոքսի շունտավորում 7,7 տոկոս և գաստրէկտոմիայի համար 1,5 տոկոս ։
Քանի որ բարդությունների արագությունը նվազում է, երբ վիրահատությունները կատարվում են փորձառու վիրաբույժի կողմից, ուղեցույցները խորհուրդ են տալիս, որ վիրահատությունները կատարվեն հատուկ կամ փորձառու բժիշկների կողմից ։ Նկատվել է, որ արտահոսքի արագությունը ավելի մեծ է փոքր ծավալի կենտրոններում։ Արտահոսքի մակարդակն այժմ ամբողջ աշխարհում նվազել է՝ հասնելով 1-5%-ի։
Ոսկրերի նյութափոխանակության հիվանդություններից, օրինակ՝ օստեոպենիա և երկրորդային հիպերպարաթիրեոտիզմ, կարող են զարգանալ ստամոքսի շունտավորման վիրահատությունից հետո՝ կալցիումի կլանման նվազեցման պատճառով։ Կալցիումի փոխադրիչների ամենաբարձր համակենտրոնացումը գտնվում է տասներկումատնյա աղիքում։ Քանի որ շունտավորումից հետո կուտակված սնունդը չի անցնում տասներկումատնյա աղիքով, արյան մեջ կալցիումի մակարդակը կարող է նվազել՝ առաջացնելով երկրորդային հիպերպարաթիրիոդիզմ և ոսկրերի զանգվածի նվազման։ Կոտրվածքի ռիսկի բարձրացումը նույնպես կապված է բարիատիկ վիրաբուժության հետ ։
Բարիատիկ վիրահատությունից հետո արագ քաշի կորուստը կարող է նպաստել լեղապարկի քարերի զարգացմանը, ինչպես նաև`լեղու խտության մեծացման։ Ուսումնասիրվել են, որ անբարենպաստ ազդեցություն ունի երիկամների համար։ Հիպերօքսալուրիան (օքսալատի չափազանց շատ արտազատումն է) ամենակարևոր խանգարումն է, որը կարող է հանգեցնել երիկամների ախտահարման և անդառնալի անբավարարության, և նկատվում է մեզի քիմիական ուսումնասիրություններում։ Վիրահատությունից հետո առաջացող ռաբդոմիոլիզի (մկանային մանրաթելերի ախտահարում) հետևանքով զարգանում է երիկամների սուր ախտահարում և թթվահիմնային հավասարակշռության խանգարում ։
Սննդային խանգարումները` կապված են երկաթի, վիտամին B12-ի, ճարպալույծ վիտամինների, թիամինի և ֆոլաթթվի անբավարարության հետ, հատկապես տարածված են չարորակ բարիատրիկ վիրահատություններից հետո։ Կարող են զարգանալ հիպերինսուլինեմիկ, հիպոգլիկեմիկ ցնցումներ  ։
Ինքնակառավարումը և ինքնասպանության մտքերը ավելանում են հոգեկան խնդիրներ ունեցող անձանց մոտ՝ բարիատիկ վիրահատություն կատարելուց հետո հինգ տարվա ընթացքում ։
Տեսակներ
Պրոցեդուրաները կարելի է խմբավորել երեք հիմնական կատեգորիայի՝ սննդի ներծծման արգելափակում, սննդի քանակի սահմանափակում և խառնում, որն այժմ սովի և հագեցվածության զգացում առաջանում են աղիքային հորմոնների փոփոխություններից ։ 2009 թվականին Միացյալ Նահանգներում և աշխարհի մեծ մասի մոտ կիրառվում էր լապարոսկոպիկ եղանակը, ի տարբերություն բաց վիրահատության։ Ապագայի համար փորձում են էնդոսկոպիկ վիրահատության միջոցով հասնել նմանատիպ կամ ավելի լավ արդյունքների։
Սննդի ներծծման արգելափակման վիրահատություններ
Որոշ վիրահատություններ արգելափակում են սննդի կլանումը, չնայած դրանք նաև նվազեցնում են ստամոքսի չափը։
Լեղա-ենտաստամոքսային շրջանցում
Այս վիրահատությունը կոչվում է լեղա-ենթաստամոքսային շրջանցում (BPD) կամ Սկոպինարոյի վիրահատություն։ Այս վիրահատության սկզբնական ձևը հազվադեպ է կիրառվում բարդությունների պատճառով։ Այն փոխարինվել է այնպիսի վիրահատությամբ, որը հայտնի է որպես տասներկումատնյա աղիքի անջատում (BPD/DS)։ Ստամոքսի մի մասը հեռացվում է՝ ձևավորվելով ավելի փոքր ստամոքս (այնուամենայնիվ, հիվանդը կարող է անվճար դիետա ունենալ, քանի որ չկա սահմանափակող բաղադրիչ)։ Այնուհետև բարակ աղիքի հեռավոր հատվածը միացվում է ստամոքսին՝ շրջանցելով տասներկումատնյա աղիքն ու աղիճ աղիքը։
Հիվանդների մոտ 2%-ի մոտ նկատվում է մարսողության խանգարում, որը պետք է վերականգնել նորմալ ներծծում ապահովելով։ Մարսողության խանգարումը կանխելու համար BPD-ից, ինչպես նաև շատ սահմանափակող վիրահատություններից պետք է օգտագործել վիտամիններ և օգտակար դիետիկ սնունդ ։ Առանց այս հավելումների կարող են առաջանալ շատ լուրջ հիվանդություններ, ինչպիսիք են սակավարյունությունը և օստեոպորոզը ։
Քանի որ մեծ քաշ կորցնելուց հետո հաճախ առաջանում է լեղաքարային հիվանդություն, դրա համար վիրաբույժները որպես կանխարգելիչ միջոց վիրահատության ժամանակ հեռացնում են լեղապարկը։ Որոշները նախընտրում են դեղեր նշանակել`հետվիրահատական լեղապարկի քարերի ռիսկը նվազեցնելու համար ։
Աղիճ աղիքի շունտավորում
Այս վիրահատությունը այլևս չի կիրառվում։ Այնվիրահատության միջոցով քաշի կորստի եղանակ էր, որը իրականացվել է 1950-ական թվականներից մինչև 1970-ական թվականներին ճարպակալումը թեթևացնելու համար, որի ընթացքում բարակ աղիքից 30 սմ-ից (12 դյույմ) մինչև 45 սմ (18 սանտիմետր) հեռացվել է։
Էդոլյումինալ թևք
Ճարպակալված հիվանդների վերաբերյալ ուսումնասիրություն կատարվեց Չիլիում՝ օգտագործելով տեխնիկա, որը խնդիրներ ուներ, դրա պատճառով արդյունքները վերջնական չէին։ Վերջերս Նիդեռլանդներում կատարված ուսումնասիրության արդյունքում 5,5 ՄԶԻ նվազել է 5 ամսվա ընթացքում`էնդոլյումինային թևքով։
Սննդի քանակի սահմանափակող վիրահատություններ
Կարգավորող վիրահատությունները նեղացնում են ստամոքսի չափը կամ ստամոքսի ներսում տեղ են գրավում, ինչը մարդկանց ստիպում է ավելի լիարժեք զգալ, երբ ավելի քիչ են ուտում ։
Ստամոքսի ուղղահայաց պլաստիկա
Ստամոքսի ուղղահայաց պլաստիկան, որը կոչվում է նաև Մեյսոնի վիրահատություն։ Վիրահատության ժամանակ ստամոքսի մի մասը կարում են և ձևավորում քսականման նոր ստամոքս ։
Ստամոքսի կարգավորվող գոտի
Ստամոքսում սննդի քանակի սահմանափակումը կարող է ստեղծվել նաև սիլիկոնային ժապավենի միջոցով, որը կարելի է կարգավորել ֆիզիոլոգիական լուծույթի միջոցով՝ ավելացնելով կամ պակասացնելով հենց մաշկի վրա գտնվող բացվածքով։ Այս գործողությունը կարող է իրականացվել լապարոսկոպիկ ձևով, և սովորաբար այն անվանում են՝ շրջանաձև գոտի։ Քաշի կորուստը հիմնականում պայմանավորված է սննդանյութերի ընդունման սահմանափակումով, որը պայմանավորված է ստամոքսի փոքր չափերով և նեղ ելքով ։ Այն համարվում է ամենաապահով վիրահատություններից մեկը, որն այսօր իրականացվում է իսկ մահացության մակարդակը կազմում է 0,05% ։
Ստամոքսի մեծ կորության վիրահատություն
Այս վիրահատության ժամանակ հեռացնում են ստամոքսի մեծ կորությունը, և ստամոքսի չափը կրճատվում է իր սկզբնականի համեմատ մոտավորապես 15%-ով։ Այնուհետև բաց եզրերը կարում են իրար (սովորաբար վիրաբուժական կեռիկներով կամ կարերով), և ձևավորում խողովակի կամ թևի, բանանի տեսքով ստամոքս։ Վիրահատությունը փոքրացնում է ստամոսքսի չափը։ Վիրահատությունը կատարվում է լապարոսկոպիկ եղանակով և դարձելի չէ։ Այն իր արդյունքով չի զիջում ստամոքսի շունտավորմանը ։
Ներստամոքսային բալոն
Ներստամոքսային բալոնը իրենից ներկայացնում է փքված փուչիկ ստամոքսի մեջ, որը փոքրացնում է ստամոքսի տարողունակությունը։ Փուչիկը հնարավոր է թողնել ստամոքսի մեջ առավելագույնը 6 ամիս և հանգեցնել կես տարվա ընթացքում 5-9 ՄԶԻ-ի կորստի ։ Ներստամոքսային փուչիկը հաստատված է Ավստրալիայում, Կանադայում, Մեքսիկայում, Հնդկաստանում, Միացյալ Նահանգներում և Երոպական, հարավամերիկյան մի շարք երկրներում ։ Ներստամոքսային փուչիկը կարող է օգտագործվել նախքան մեկ այլ բարիատրիկ վիրահատություն, որպեսզի օգնեն հիվանդին հասնել այնպիսի քաշի, որը հարմար կլինի վիրահատության համար, հետագայում այն անհրաժեշտության դեպքում կարող է օգտագործվել նաև մի քանի անգամ ։
Ներստամոքսային բալոնի համար ներկայացված արժեքները վիրաբույժի համար հատուկ են և տարբերվում են ըստ տարածաշրջանի։ Ըստ մարզերի միջին մասնաբաժինը հետևյալն է (համեմատության համար ներկայացված է ԱՄՆ դոլարով). Ավստրալիա՝ 4,178 ԱՄՆ դոլար; Կանադա՝ 8,250 ԱՄՆ դոլար; Մեքսիկա՝ 5.800 ԱՄՆ դոլար; Միացյալ Թագավորություն՝ 6,195 ԱՄՆ դոլար; ԱՄՆ՝ 8,150 ԱՄՆ դոլար ։
Ստամոքսի ծալքի ձևավորում
Ըստ էության, վիրահատությունը լավագույնս կարելի է հասկանալ որպես ստամոքսի մեծ կորության վիրահատության նոր տարբերակ, որտեղ ծալքը ստեղծվում է կարի միջոցով, այլ ոչ թե ստամոքսի հյուսվածքը հեռացնելու միջոցով, դրանով իսկ պահպանելով բնական սննդանյութերի կլանման հնարավորությունները։ Ստամոքսային տրակտը զգալիորեն նվազեցնում է հիվանդի ստամոքսի ծավալը, ուստի ավելի փոքր քանակությամբ սնունդ ապահովում է հագեցածության զգացողություն։ Վիրահատությունը բերում է որոշակի նշանակալի արդյունքների, որոնք հրապարակվել են Bariatric Times-ում վերջերս կատարված ուսումնասիրության մեջ, որը հիմնված է 66 հիվանդի հետվիրահատական արդյունքների վրա (44 կին), որը տևել է 2007 թվականի հունվարից մինչև 2010 թ-ի Մարտ։ Հիվանդների միջին տարիքը 34 տարեկան էր, իսկ միջին ՄԶԻ-ն՝ 35։ Անվտանգության և քաշի կորստի գնահատման համար հետվիրահատական շրջանում կատարվել են պարբերաբար այցեր։ Փորձարկվողների մոտ հիմնականում բարդություններ չեն արձանագրվել։ Այս վիրահատության արդյունքները կարելի համեմատել ստամոքսի շունտավորման հետ։
Ուսումնասիրությունը բնութագրում է ստամոքսի մեծ կորության վիրահատությունը, որպես սահմանափակող տեխնիկա, որը վերացնում է գաստրէկտոմիայի հետ կապված բարդությունները, այն արվում է ստեղծելով սննդի քանակի սահմանափակում առանց իմպլանտի օգտագործման, ստամոքսի ռեզեկցիայի (կտրել) և կեռների օգտագործման։
Խառը վիրահատություններ
Խառը վիրահատությունների ժամանակ օգտագործում են սննդի ներծծման և քանակի սահամանափակումը միասին։
Ստամոքսի շունտավորում
Ստամոքսի շունտավորումը ամենատարածվածն էր Միացյալ Նահանգներում նիհարելու համար, իսկ 2005 թ-ին իրականացվել են մոտավորապես 140,000 ստամոքսային շունտավորման վիրահատություններ։ Դրանից ի վեր դրա շուկայական մասնաբաժինը նվազել է, և մինչև 2011 թվականը կարծում էին, որ ստամոքսային շունտավորման հաճախությունը 50%-ից պակաս է քաշի կորստի վիրաբուժության շուկայի համար ։
Այս վիրահատության հաջողությունը կայանում է նրանում, որ վիրահատությունից հետո սահմանվում է հատուկ սննդակարգ։